હા બળાત્કાર થાય તે લગ્નબાદ પણ યોગ્ય નથી જ. સેક્સુઅલ સંબંધમાં સ્ત્રીની સંમતિ અને ભાગીદારી જરૂરી છે. સ્ત્રીની ના એટલે ના અને હા એટલે મરજી પછી તેમાં શરતો સાથે સંબંધ બાંધવa કેટલે અંશે યોગ્ય ગણાય? બાળકોને જેમ આપણે ધમકાવીએ કે લેશન કરીશ તો જ તને આઈસ્ક્રિમ મળશે કે પછી હોમવર્ક પૂરું કરીશ તો જ રમવા જવા મળશે વગેરે... એ રીતે સ્ત્રી, પુરુષને કહે કે લગ્ન કરીશ તો જ શરીર સંબંધ બાંધીએ. આવું એટલે બને છે કે સ્ત્રીનું શરીર સેક્સ કર્યા બાદ અપવિત્ર બની જાય છે અને પુરુષનું શરીર નહીં એવી માનયતાઓ પિતૃસત્તાક સમાજ દ્વારા ઊભી કરવામાં આવી છે. સીતાએ અગ્નિ પરીક્ષા આપવી પડે કે તે પવિત્ર છે, રામ કે રાવણે નહીં કારણ કે તેઓ પુરુષ છે. આ માનસિકતા શિક્ષિત સ્ત્રીઓમાંથી પણ જતી નથી. એટલે જ જે સ્ત્રી માનસિક રીતે પુખ્ત ન થઈ હોય કે સમજદાર ન હોય તે શરત મૂકે કે લગ્ન કરશે તો જ સેક્સ કરવામાં આવશે.